
ที่ มท 0816.5/ว
กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐



มีนาคม  2569
เรื่อง  ขอความร่วมมือสนับสนุนการดำเนินโครงการแข่งขันฟุตบอลลีกเยาวชน โอไอซีบี ไทยลีก ๒๐๒๕ – ๒๐๒๖
เรียน  ผู้ว่าราชการจังหวัด ทุกจังหวัด
สิ่งที่ส่งมาด้วย สำเนาหนังสือสำนักงานคณะกรรมการป้องกันและปราบปรามยาเสพติด ที่ ยธ 1120.03/11602  


ลงวันที่ 16 กุมภาพันธ์ 2569 



        จำนวน 1 ฉบับ



ด้วยกรมส่งเสริมการปกครองท้องถิ่นได้รับแจ้งจากสำนักงานคณะกรรมการป้องกัน
และปราบปรามยาเสพติด (สำนักงาน ป.ป.ส.) ว่า ในปีงบประมาณ พ.ศ. 2569 กองทุนป้องกัน ปราบปราม และแก้ไขปัญหายาเสพติด ได้ให้การสนับสนุนงบประมาณแก่มูลนิธิมิราเคิลออฟไลฟ์ เพื่อดำเนินโครงการแข่งขันฟุตบอลลีกเยาวชน โอเอ็นซีบี ไทยยูธลีก 2025 – 2026 ระหว่างเดือนมกราคม - มิถุนายน 2569 กลุ่มเป้าหมาย ได้แก่ เด็กและเยาวชน อายุระหว่าง 8 - 16 ปี ในพื้นที่หมู่บ้าน ชุมชน และสถานศึกษา
ทั่วประเทศ โดยมุ่งเน้นในกลุ่มเด็กและเยาวชน ที่ยังขาดโอกาส ตลอดจนกลุ่มเสี่ยง/กลุ่มเปราะบาง ซึ่งกิจกรรมประกอบไปด้วยการสอนทักษะและการจัดแข่งขันกีฬาฟุตบอลระบบลีกในวิถีชุมชน รวมถึงการดำเนินกิจกรรม
จิตอาสาในพื้นที่ โดยมีจังหวัดศูนย์กลางการจัดแข่งขัน ได้แก่ กรุงเทพมหานคร สระบุรี ชลบุรี อุบลราชธานี ขอนแก่น เชียงใหม่ นครสวรรค์ กาญจนบุรี นครศรีธรรมราช และสตูล รวมถึงจังหวัดใกล้เคียงโดยรอบ                                                                                   
กรมส่งเสริมการปกครองท้องถิ่นพิจารณาแล้วเห็นว่า โครงการดังกล่าวเป็นกิจกรรมที่มุ่งเน้นให้เด็กและเยาวชนที่ขาดโอกาสตลอดจนกลุ่มเสี่ยง/กลุ่มเปราะบาง ได้เข้าร่วมกิจกรรมพัฒนาทักษะทางด้านกีฬาฟุตบอลซึ่งก่อให้เกิดประโยชน์ต่อเด็กและเยาวชนในท้องถิ่น และสอดคล้องกับนโยบายของรัฐบาล
ด้านการป้องกันและปราบปรามยาเสพติด จึงขอความร่วมมือจังหวัดแจ้งประชาสัมพันธ์โครงการดังกล่าว
ให้องค์กรปกครองส่วนท้องถิ่นทราบ รายละเอียดปรากฏตามที่สิ่งมาด้วย

จึงเรียนมาเพื่อโปรดพิจารณา

ขอแสดงความนับถือ
   อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น
กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น
โทร. ๐ ๒241 ๙000 ต่อ 5337
ไปรษณีย์อิเล็กทรอนิกส์ saraban@dla.go.th 
ผู้ประสานงาน
นางสาวปิยะธิดา วงศ์แฝด 
โทร. 09 5407 2988
ร.อสถ. ...............................


ผอ.กศ. ..............................


ผอ.กง.ศน. .........................


หน.ฝ. ................................


จนท. .................................








